  Майя Бывальцева Удмуртиын гурт лулчеберетъя «ГуртFEST» III калыккуспо фестиваль ортчытӥзы. Шулдыръяськон 11-тӥ гудырикошконэ «Лудорвай» музей-заповедник радъяськиз, ивортэ улосвыл тӧролэн но кивалтэтлэн пресс-службазы. Сяме пыӵамъя, фестиваль кутсконын Чечы спасэз пусйизы — выль чечыез вӧсязы, ярмаркаен но усточиослэсь гуртсэс усьтӥзы. Праздникез азьланьтыса, творчествоя коллективъёслэсь шествизэс ортчытӥзы но 106 аръем вукоез лэзизы. Нырысьсэ ужрадын трос йӧслыко хоровод радъязы. Эшъяськод хоровод туннэ 697 адямиез люказ. Вуоно арын ми омичьёслэсь рекордзэс одно ик выльдом, отын трос йӧслыко хороводэ 1 сюрс 82 адямиез люказы Анастасия Муталенко, Удмуртиысь кивалтэтлэн тӧроезлэн воштӥсезУдмуртиысь, Эстониысь, Финляндиысь, Санкт-Петербургысь но Ханты-Манси автоном округысь — Юграысь фольклор коллективъёс калык лулчеберетэн тодматӥзы. Озьы ик этномодая дефиле, нылпиослы шудон интыос радъязы, ӟуч, удмурт, бигер, пор, ханты-манси, бесерман, эстон но мордва азбаръёс ужазы. «ГуртFEST - 2018» Удмуртиын 17 фото «ГуртFEST» фестивальын вань мылкыд карисьёс йӧскалык шудонъёсын, ӵошатсконъёсын но эстафетаосын кужымзэс но етӥз луэмзэс возьматӥзы. Нылпиос понна каратэя, спорт эктонъёсъя, утись мунё лэсьтонъя мастер-классъёс ортчытӥзы. Праздникез туала егит удмурт кырӟасьёслэн но фолк-группаослэн концертсы йылпумъяз. Тегъёс: Лулчеберет Туризм Удмуртия Лудорвай йӧслыкъёс Удмуртиысьтуризм фольклор  